28)

B lisa tabeli 26 järgi lisatakse järgmine tekst: „ANDMETE EDASTAMINE 1. NACE Rev. 2 jaotisi A*3, A*10, A*21, A*38, A*64 ja CPA 2008 jaotisi P*3, P*10, P*21, P*38 ja P*64 kasutatakse kõigi andmete puhul, mida tuleb edastada pärast 31. augustit 2011, v.a alljärgnevas teises lõigus loetletud erandid. Liikmesriigid, kellele on määruses (EÜ) nr 2223/96 esitatud tabelite 15 kuni 19 puhul tehtud erand andmete edastamiseks kuni 2011. aastani või hilisemaks ajaks, kohaldavad kuni 2007. aasta võrdlusperioodini jaotisi A3, A6, A17, A31, A60, P3, P6, P17, P31 ja P60 ning alates 2008. aastast algavate võrdlusperioodide puhul jaotisi A*3, A*10, A*21, A*38, A*64, P*3, P*10, P*21, P*38 ja P*64, olenemata andmete edastamise ajast. 2. Kuni 31. detsembrini 2014 kasutatakse tabelis 10 nõutavate andmete edastamiseks kas NACE Rev. 2 jaotist A*10 või järgmisi NACE Rev. 2 jaotise A*10 agregeeritud näitajaid: — (G, H, I ja J), aga mitte (G, H ja I) ja (J); — (K, L, M ja N), aga mitte (K), (L) ja (M ja N); — (O, P, Q, R, S, T ja U), aga mitte (O, P ja Q) ja (R, S, T ja U). Alates 1. jaanuarist 2015 kasutatakse tabelis 10 nõutavate andmete edastamiseks NACE Rev. 2 jaotist A*10. 3. Tabelis 12 nõutavate andmete edastamiseks kasutatakse kas NACE Rev. 2 jaotist A*10 või järgmisi NACE Rev. 2 jaotise A*10 agregeeritud näitajaid: — (G, H, I ja J), aga mitte (G, H ja I) ja (J); — (K, L, M ja N), aga mitte (K), (L) ja (M ja N); — (O, P, Q, R, S, T ja U), aga mitte (O, P ja Q) ja (R, S, T ja U). 4. Jaotiste A*38 ja A*64 kohaselt edastatavate andmete puhul vastavalt punktides 26a ja 44a „millest: omaniku kasutuses oleva eluruumi kaudne rent” ja mis on esitatud IV lisa jaos ÜMBERGRUPEERITUD JA KODEERITUD MAJANDUSHARUD (A*), TOOTED (P*) JA PÕHIVARA (KAPITALIMAHUTUS PÕHIVARASSE) (AN), on kohustuslikud üksnes määruse (EÜ) nr 2223/96 B lisa tabelis 3 esitatud näitajad P.1, P.2 ja B.1g. 5. Pärast 31. augustit 2011 esmakordselt ESA 95 rahvamajanduse arvepidamise andmete edastamise programmi raames edastatavate andmete puhul esitatakse andmed NACE Rev.2 või CPA 2008 andmejaotuse alusel, kus andmed on jaotatud majandusharude või toodete kaupa, kattes järgmised vaatlusperioodid: a) : tabel 1 : alates 2000. aastast (2000Q1 kvartaalsete andmete puhul); b) : tabel 3 : alates 2000. aastast; c) : tabel 10 : 2009; d) : tabel 12 : 2009; e) : tabel 20 : alates 2000. aastast; f) : tabel 22 : alates 2000. aastast. Liikmesriigid edastavad iga-aastased andmed tabel 1 jaoks, koos tabelis 1 ettenähtud esmase edastamisega kvartaalselt 2011Q2 jaoks, hiljemalt 30. septembriks 2011. 6. Pärast 31. augustit 2012 esmakordselt ESA 95 rahvamajanduse arvepidamise andmete edastamise programmi raames edastatavate tabelite puhul esitatakse andmed NACE Rev.2 või CPA 2008 andmejaotuse alusel, kus andmed on jaotatud majandusharude või toodete kaupa, kattes vähemalt järgmised vaatlusperioodid: a) tabel 1 (v.a muutujad, mis on loetletud punktis „Rahvastik, tööhõive ja töötajate hüvitised”): — alates 1990 (1990Q1 kvartaalsed andmed): Belgia, Taani, Saksamaa, Iirimaa, Kreeka, Hispaania, Prantsusmaa, Itaalia, Luksemburg, Madalmaad, Austria, Portugal, Soome, Rootsi, Ühendkuningriik; — alates 1995 (1995Q1 kvartaalsed andmed): Bulgaaria, Tšehhi Vabariik, Eesti, Küpros, Läti, Leedu, Ungari, Malta, Poola, Rumeenia, Sloveenia ja Slovakkia; b) tabel 3 (v.a muutujad, mis on loetletud punktis „Tööhõive ja töötajate hüvitised”): alates 1995: A*10 ja A*38 kohta; c) tabel 10: alates 2000. aastast; d) tabel 12: alates 2000. aastast. 7. Tabelite 15, 16, 17, 18 ja 19 kohta ei nõuta tagasiulatuvaid andmeid NACE Rev. 2 või CPA 2008 alusel.”